На основу члана 29. Одлуке о градским управама Града Сремска Митровица („Службени лист Града Сремска Митровица“, бр. 30/2020), члана 11. Раздео 12. Одлуке о буџету Града Сремска Митровица за 2021. годину („Службени лист Града Сремска Митровица“, бр. 31/2020) и тачке VIПрограма за доделу субвенција за подршку раду привредним субјектима који обављају угоститељску делатност на територији Града Сремска Митровица због потешкоћа у пословању проузрокованих епидемијом болести COVID-19, који је донело Градско веће под бројем: 401-196/2021-III од 08.02.2021. године, в.д. начелника Градске управе за културу и спорт, дана 10.02.2021. године, р а с п и с у ј е

**Ј А В Н И П О З И В**

за доделу субвенција за подршку раду привредним субјектима који обављају угоститељску делатност на територији Града Сремска Митровица због потешкоћа у пословању проузрокованих епидемијом болести COVID-19

I

Позивају се заинтересовани привредни субјекти који обаљају угоститељску делатност на територији Града Сремска Митровица да Градској управи за културу и спорт Града Сремска Митровица поднесу захтев за доделу субвенција за подршку раду привредним субјектима који обављају угоститељску делатност на територији Града Сремска Митровица због потешкоћа у пословању проузрокованих епидемијом болести COVID-19.

II

Средства за доделу субвенција за подршку раду привредним субјектима који обављају угоститељску делатност на територији Града Сремска Митровица због потешкоћа у пословању проузрокованих епидемијом болести COVID-19 предвиђена су чланом 11. Раздео 12 Одлуке о буџету Града Сремска Митровица за 2021. годину у оквиру позиције 214, економска класификација 454 - Субвенције приватним предузећима, у износу од 10.000.000,00 динара.

III

Средства из тачке II намењена су за субвенционисање привредних субјеката који су у АПР-у регистровани за обављање неке од следећих делатности:

-5610-делатност ресторана и покретних угоститељских објеката,

-5630-услуге припремања и послуживања пића,

-9329-остале забавне и рекреативне делатности.

Привредни субјекти који су заинтересовани да поднесу захтев за субвенцију, такође, морају испунити и следеће услове:

-да привредни субјект има регистровано седиште на територији Града Сремска Митровица,

-да је привредни субјект основан најкасније 15.03.2020. године,

-да је привредни субјект измирио све приспеле обавезе по основу локалних јавних прихода,

- да привредни субјект није прекршајно кажњаван за кршење мера из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020. године до дана подношења захтева,

- да привредни субјект своју делатност не обавља у објекту у коме се приређују игре на срећу и забавне игре, као и спортско клађење.

IV

Критеријуми за доделу субвенције су следећи:

* да привредни субјект делатност из тачке III овог Јавног позива обавља у неком од сеоских насеља на територији Града Сремска Митровица, или
* да привредни субјект делатност из тачке III овог Јавног позива обавља у градском насељу Сремској Митровици или у приградским насељима Мачванској Митровици и Лаћарку.

Привредним субјектима који делатност из тачке III обављају у неком од сеоских насеља на територији Града Сремска Митровица биће додељена субвенција у износу од 30.000,00 динара.

Привредним субјектима који делатност из тачке III обављају у градском насељу Сремској Митровици или у приградским насељима Мачванској Митровици и Лаћарку биће додељена субвенција у износу од 50.000,00 динара.

V

Захтев за доделу субвенција се подноси на обрасцу који се може преузети са званичне интернет странице Града Сремска Митровица [www.sremskamitrovica.rs](http://www.sremskamitrovica.rs) или у градском Услужном центру. Уз захтев за доделу субвенција доставља се следећа документација:

1. Извод из АПР-а о регистрацији привредног субјекта,
2. Пореско уверење Градске управе за буџет и локални економски развој Града Сремска Митровица о измиреним обавезама по основу локалних јавних прихода (не старије од дана објављивања Јавног позива),
3. Изјаву потписану од стране овлашћеног лица привредног субјекта и оверену печатом привредног субјекта, дату под кривичном и материјалном одговорношћу, да привредни субјект није кажњаван за прекршај из члана 46а. Закона о заштити становништва од заразних болести („Сл.гласник РС“, бр. 15/2016, бр. 68/2020, бр. 136/2020), и то почев од 13.11.2020. године до дана подношења захтева.

VI

 Захтеви са потребном документацијом се предају лично на писарници Градске управе (у градском Услужном центру) или поштом, на адресу Града Сремска Митровица, ул. Светог Димитрија бр. 13, у затвореној коверти, са назнаком „Градска управа за културу и спорт – Захтев за доделу субвенција за подршку раду привредним субјектима који обављају угоститељску делатност на територији Града Сремска Митровица због потешкоћа у пословању проузрокованих епидемијом болести COVID-19 – НЕ ОТВАРАТИ''. На полеђини коверте потребно је написати назив и адресу привредног субјекта.

Рок за предају захтева је 20 (двадесет) дана од дана објављивања Јавног позива на званичној интернет страници Града Сремска Митровица [www.sremskamitrovica.rs](http://www.sremskamitrovica.rs), недељном листу „Сремске новине“ и недељном листу „М новине“, односно од 10.02.2021. године до 02.03.2021. године.

Неблаговремени, непотпуни, као и захтеви поднети од стране неовлашћеног лица неће се разматрати.

Додатне информације могу се добити у Градској управи за културу и спорт на телефон број 022/215-2110.

VII

 Захтев са потребном документацијом разматра Комисија коју образује начелник Градске управе за културу и спорт (у даљем тексту: начелник).

Одмах након разматрања поднетих захтева, Комисија утврђује предлог за доделу субвенција и доставља начелнику.

О додели и висини субвенција одлучује начелник Решењем, а на образложен предлог Комисије.

Средства се одобравају по редоследу подношења захтева, а у складу са приливом средстава у буџет Града Сремска Митровица.

**ГРАД СРЕМСКА МИТРОВИЦА**

**Градска управа за културу и спорт**

Број: 401-226/2021-IX

Дана: 10.02.2021. године

Сремска Митровица **В.Д. НАЧЕЛНИКА**

 ***Васиљ Шево***